# Syksyn 2025 lisähaku

**Karelia-ammattikorkeakoulu restonomi (AMK) -hakukohteen ennakkotehtävä & haastattelun ohjeet.**

# Motivaatiokirje

#### Pohdi motivaatiokirjeessäsi seuraavia aiheita

* Miksi päätit hakea Karelia-ammattikorkeakoulun matkailu- ja palveluliiketoiminnan koulutukseen?
* Miten aiempi osaamisesi tukee opiskelua Karelia-ammattikorkeakoulussa?
* Kuvaile omia opiskelutaitojasi ja –tapojasi: esimerkiksi miten suunnittelet ja aikataulutat opintojasi ja miten opit parhaiten?
* Tutustu [restonomin koulutusalaan](https://www.karelia.fi/amk-tutkinnot/restonomi-monimuotototeutus/) ja [opinto-oppaaseen](https://opintoopas.karelia.fi/48/fi/95/129) Mitä tiedät matkailu- ja palveluliiketoiminta-alalla opiskelusta Karelia-ammattikorkeakoulussa?
* Opetusta järjestetään monimuotototeutuksena, joka sisältää verkko-opetusta kaksi kertaa viikossa klo 14–17.30 välisenä aikana ja lähipäivätoteutusta (4–6 tapaamiskertaa lukuvuoden aikana). Miten yhdistät opiskelun ja mahdollisen työn tekemisen ottaen huomioon tutkinnon tavoitteellisen suoritusajan (3,5 vuotta)? Mitä olet valmis muuttamaan tämänhetkisessä elämäntilanteessasi, jotta onnistuisit opinnoissasi?
* Millaisia tavoitteita sinulla on liittyen tulevaisuuden työtehtäviin? Miten tämän alan opiskelu tukisi ammatillisia tavoitteitasi?

**Lue Visit Finlandin** [kestävän matkailun tilan raportista artikkeli kestävästä uudistavaan matkailuun](https://www.visitfinland.fi/4ac1e4/globalassets/visitfinland.fi/vf-julkaisut/2024/kestavan-matkailun-tila-2023.pdf) **(sivut 21–24)** Mitä ajatuksia Visit Finlandin artikkeli uudistavasta matkailusta sinussa herätti?

Kirjoita 250–300 sanan motivaatiokirje tietokoneella, jossa hyödynnät Visit Finlandin tekstiä ja vastaat alussa oleviin kysymyksiin. Tehtävän tekemisessä voi hyödyntää tekoälyä, mutta muista, että motivaatiokirjeen tulee olla sinun henkilökohtaisesti kirjoittama. Laadi kirjeen loppuun luettelo käyttämistäsi lähteistä. Mikäli olet hyödyntänyt tekoälyä tehtävän laatimisessa, se tulee mainita lähdeluettelossa + miten olet hyödyntänyt tekoälyä. Lähdeluetteloa ei lasketa motivaatiokirjeen pituuteen. Kieliasultaan ja rakenteeltaan tekstin tulee olla selkeä kokonaisuus ja kohdennettu matkailu- ja palveluliiketoimintaan. Merkitse tiedoston yläreunaan nimesi ja syntymäaikasi ilman henkilötunnusta.

#### Lataa ennakkotehtäväsi hakulomakkeelle viimeistään 12.08.2025 klo 15.00 mennessä.

**Määräajan jälkeen liitteitä ei voi enää ladata hakulomakkeelle.**

Ennakkotehtävästä ei anneta lisätietoja.

Liitä motivaatiokirje Opintopolun hakulomakkeelle pdf -muodossa nimettynä

sukunimi\_etunimi\_motivaatiokirje.

# Valintakoehaastattelu

Torstaina 14.8.2025 Teamsissä klo 9-16 välillä.

Haastatteluun kutsutaan kaikki motivaatiokirjeen palauttaneet. Haastattelun kesto on 15 min/hakija + 5 min arviointi = 20 min /opisk. Valintakoe on Teamsin kautta **etänä toteutettava henkilökohtainen haastattelu**. Haastattelun alussa odota hyväksyntää haastatteluun Teamsin odotustilassa.

Varaa haastattelua varten rauhallinen tila, jossa pystytyt puhumaan ja käyttämään kameraa. Käytä mieluiten Chrome-selainta. Kirjaudu Teamsiin koko nimellä (etu- ja sukunimi). Haastattelussa sinulla tulee olla Web-kamera ja kuulokkeet. Kuvassa tulee näkyä kasvot ja hartialinja. Varaa haastatteluun henkilöllisyystodistus (passi, henkilökortti tai ajokortti).

**Teamslinkki ja osallistumisohjeet lähetetään hakijoille viimeistään 13.8.2025.**

**Pisteet:**

* Valintakokeen maksimipisteet 25 ja alin hyväksytty pistemäärä 7.